stanford-oval/wikipedia huggingface dataset:
Greg Carey (jääkiekkoilija)

| Greg Carey (jääkiekkoilija) |
| --- | --- |

Henkilötiedot
Syntynyt: 5. huhtikuuta 1990 (ikä 34) Hamilton, Ontario, Kanada
Kansalaisuus:   Kanada
Jääkiekkoilija
Pelipaikka:  hyökkääjä
Maila:  vasen
Pituus:  180 cm
Paino:  88 kg
Seura
Seura:  Philadelphia Flyers / Lehigh Valley Phantoms
Sarja:  NHL / AHL
Pelaajaura
Pääsarjaura:  2014–
Aik. seurat:  Portland Pirates (AHL)   Gwinnett Gladiators (ECHL)   Springfield Falcons (AHL)
Greg Carey (s. 5. huhtikuuta 1990) on kanadalainen jääkiekkoilija, joka teki kesällä 2016 sopimuksen NHL-joukkue Philadelphia Flyersin kanssa.
Pelaajaura

Viimeisen yliopistossa pelaamansa vuoden jälkeen Carey teki yhden vuoden mittaisen tulokassopimuksen NHL-seura Arizona Coyotesin kanssa 19. maaliskuuta 2014. Hän liittyi tämän jälkeen Coyotesin farmijoukkue Portland Piratesiin kauden 2013–2014 lopuksi. Ensimmäisen kokonaisen ammattilaiskautensa hän pelasi Portlandissa sekä ECHL-joukkue Gwinnett Gladiatorsissa.
Carey teki kaudeksi 2015–2016 AHL-sopimuksen Springfield Falconsin kanssa. Hän teki 64 ottelussa 26 maalia ja antoi 17 maalisyöttöä. Hän oli liigan maalintekijätilaston 11:nnellä sijalla. Kauden jälkeen Carey sopimuksen Philadelphia Flyersin kanssa.
Tilastot

Käännös suomeksi
Ron Spanuth

| Mitalit> Maa:  Saksa.Miesten maastohiihto.MM-kilpailut  | Mitalit> Maa:  Saksa.Miesten maastohiihto.MM-kilpailut  | Mitalit> Maa:  Saksa.Miesten maastohiihto.MM-kilpailut  | Maa:  Saksa> Miesten maastohiihto. |
| --- | --- | --- | --- |
|  Pronssia | Lahti 2001 | 4×10 km |  |
Ron Spanuth (s. 25. maaliskuuta 1980) on saksalainen uransa päättänyt maastohiihtäjä. Hän voitti MM-pronssia 4×10 kilometrin viestistä vuoden 2001 MM-kisoista Lahdesta. Vuonna 2000 Spanuth voitti myös nuorten MM-kultaa Štrbské Plesosta Slovakiasta 10 kilometrin vapaan hiihtotavan kilpailusta. Spanuth kilpaili maastohiihdon maailmancupissa kaudet 1999–2001. Hänen paras sijoituksensa oli neljäs Soldier Hollow’n 30 kilometrin vapaan hiihtotavan kilpailusta vuodelta 2001. Spanuth lopetti uransa vuonna 2002 vain 22-vuotiaana.
Käännös suomeksi
Russell (Bayfieldin piirikunta)

| Russell |
| --- | --- |
 Russellin kunnantalo.
 Russell
 Koordinaatit: 46°54′52″N, 90°50′59″W 
Valtio:  Yhdysvallat
Osavaltio:  Wisconsin
Piirikunta:  Bayfield
Pinta-ala:  
 – Kokonaispinta-ala:  259,3 km²
 – Josta vettä:  129,2 km² 
Väkiluku (2020):  1 553
 – Väestötiheys:  6 as./km²
 
 http://www.townofrussell.org 
Infobox OKVirheellinen NIMI-arvo: 
Russell on kunta (town) Yhdysvalloissa Wisconsinin osavaltiossa. Sen väkiluku oli 1 553 vuonna 2020. Kunta sijaitsee Bayfieldin piirikunnan pohjoisosassa.
Väestö

Vuonna 2020 Russellin 1 553 asukkaasta alkuperäisasukkaita oli 75,7 %, valkoisia 18,0 % ja mustia 0,1 %. Asukkaista 0,3 % kuului johonkin muuhun rotuun ja 5,9 % asukkaista kuului kahteen tai useampaan rotuun. 4,8 % asukkaista oli hispaanoja tai latinoja. Asukkaista 19,8 % puhui kotonaan jotain muuta kieltä kuin englantia ja 1,1 % asukkaista oli syntynyt ulkomailla.
Diane Keaton

| Diane Keaton |
| --- | --- |
 Diane Keaton vuonna 2012.
Henkilötiedot
Koko nimi:  Diane Hall
Syntynyt: 5. tammikuuta 1946 (ikä 78) Los Angeles, Kalifornia, Yhdysvallat
Ammatti:  näyttelijä, ohjaaja, tuottaja, käsikirjoittaja
Näyttelijä
Aktiivisena:  1968–
Merkittävät roolit:   Annie Hall  Kummisetä  Punaiset  Jotain annettavaa 
Palkinnot
 Parhaan naispääosan Oscar   1977 Annie Hall 
Aiheesta muualla
IMDb 
Elonet
AllMovie
Svensk Filmdatabas
Diane Keaton (oikealta nimeltään Diane Hall, s. 5. tammikuuta 1946 Los Angeles) on yhdysvaltalainen Oscar-palkittu näyttelijä, ohjaaja, tuottaja ja käsikirjoittaja, joka tunnetaan erityisesti monista komedioista. Hän aloitti uransa teatterissa mutta siirtyi elokuviin 1970-luvulla. Keaton voitti Oscarin Woody Allenin ohjaamasta elokuvasta Annie Hall.
Ura > Nuoruus ja uran alku

Diane Hall syntyi Los Angelesissa vuonna 1946 ja kasvoi Santa Anassa. Hän oli vanhin perheen neljästä lapsesta. Hän opiskeli näyttelemistä Santa Ana Collegessa ja New Yorkin Neighborhood Playhousen teatterikoulussa. Hall otti jo uransa alkuvaiheessa käyttöön äitinsä tyttönimen Keaton, sillä teatterinäyttelijöiden ammattiliitossa Actors’ Equity Associationissa oli jo toinen Diane Hall -niminen näyttelijä.
Keaton esiintyi 1960-luvun puolivälissä kesäteattereissa, ja vuonna 1968 hänellä oli rooli Broadwaylla musikaalissa Hair. Seuraavana vuonna Woody Allen antoi hänelle osan näytelmässään Kerta vielä, Sam, josta Keaton oli ehdolla Tony-palkintoon. Siitä alkoi Keatonin ja Allenin pitkä yhteistyö, joka jatkui teatterista elokuviin.
Ura > Elokuviin

Keaton teki elokuvadebyyttinsä vuonna 1970 elokuvassa Rakastajia ja muita veijareita. Hän näytteli 1970-luvulla erityisesti Allenin komedioissa, mutta hänellä oli rooli myös Francis Ford Coppolan gangsterielokuvassaKummisetä (1972). Tähtinäyttelijäksi Keaton nousi Allenin ohjaamasta elokuvasta Annie Hall (1977), joka perustuu paljolti Allenin ja Keatonin todellisen elämän suhteeseen ja kuvaa Annien kehittymistä ujoudesta itseluottamukseen. Keaton palkittiin roolista parhaan naisnäyttelijän Oscarilla. Vuonna 1977 sai ensi-iltansa myös synkkä ja väkivaltainen Etsin sinua Mr. Goodbar.
Keaton teki vuonna 1981 roolin Warren Beattyn ohjaamassa elokuvassa Punaiset, joka kertoo kommunismin omaksuneesta yhdysvaltalaisparista, joka muuttaa Venäjälle. Keaton sai elokuvasta Oscar-ehdokkuuden. Punaisten jälkeen Keaton näytteli muutamassa vähemmän menestyneessä elokuvassa, mutta Kuka kutsui haikaran? (1987) toi hänet jälleen pinnalle. Keatonilla oli cameorooli Allenin komediassa Radio Days (1987) ja päärooli tämän elokuvassa Manhattanin murhamysteeri (1993). Keaton alkoi 1980-luvun lopulla myös ohjata, muun muassa musiikkivideoita laulaja Belinda Carlislelle. Hänen ensimmäinen elokuvaohjauksensa oli Oman elämänsä sankarit (1995).
Keatonin 1990-luvun komedioita oli Allenin elokuvien lisäksi oli uudelleenfilmatisointi Morsiamen isä (1991), missä hän näytteli Steve Martinin kanssa. Sille tehtiin jatko-osa 1995. Keatonin, Goldie Hawnin ja Bette Midlerin Hylättyjen vaimojen kerho (1996) menestyi loistavasti lippuluukuilla. Se kertoo naisista, jotka päättävät kostaa ex-miehilleen. Marvinin tyttäristä (1996) Keaton sai kolmannen Oscar-ehdokkuutensa.
Keaton ja Beatty palasivat samaan elokuvaan komediassa Suhteet sekaisin (2001), ja Jack Nicholsonin ja Keanu Reevesin kanssa hän teki yli 50-vuotiaiden romanttisen komedian Jotain annettavaa, mistä Keaton sai neljännen Oscar-ehdokkuutensa. Keatonin seuraavia elokuvia olivat Perheen jalokivi (2005) ja ryöstöelokuva Mad Money - hulluna rahaa (2008).
Keatonin 2010-luvun komedioita ovat muun muassa Yhdet häät ja kolme anoppia (2013) ja Niin se käy (2014). Pixarin animaatioelokuvassa Doria etsimässä Keaton ääninäytteli päähahmon äitiä. The Young Pope – piru vai pyhimys (2016) oli puolestaan ensimmäinen televisiosarja, missä Keatonilla oli säännöllinen rooli. Sitä seurasivat romanttiset komediat Hampstead (2017) ja Book Club - väreileviä lukunautintoja (2018).
Elokuva-alan lisäksi hän toimii kiinteistöbisneksessä.
Yksityiselämä

Keaton ei ole koskaan ollut naimisissa, mutta hänellä on kaksi adoptiolasta. Hänellä on ollut suhde Woody Allenin, Warren Beattyn, Jack Nicholsonin ja Al Pacinon kanssa. Elämänsä rakkaudekseen Keaton on kutsunut äitiänsä Dorothyä, joka kuoli vuonna 2008.
Keaton on näyttelemisen lisäksi kiinnostunut valokuvauksesta, arkkitehtuurista ja rakennussuojelusta. Hän kuuluu kulttuuriperintöjärjestö National Trust for Historic Preservation ja on saneerannut useita rakennuksia Los Angelesissa.
Aiheesta muualla

Kuvia tai muita tiedostoja aiheesta Diane Keaton Wikimedia Commonsissa
Diane Keaton Rotten Tomatoesissa (englanniksi)
Keaton, Woody Allen ja Jerry Lacy näytelmässä Kerta vielä, Sam.
Oscar-gaala 2004

| Oscar-gaala 2004 |
| --- | --- |
Päiväys:  2004-02-2929. helmikuuta 2004
Paikka:  Kodak-teatteri, Los Angeles, Kalifornia, Yhdysvallat
Juontaja:  Billy Crystal
Tuottaja:  Joe Roth
Ohjaaja:  Louis J. Horvitz
Kohokohtia
Paras elokuva:  Taru sormusten herrasta: Kuninkaan paluu
Paras ohjaaja:  Peter Jackson Taru sormusten herrasta: Kuninkaan paluu
Paras miespääosa:  Sean Penn Menneisyyden ote
Paras naispääosa:  Charlize Theron Monster – Aileen Wuornos
Eniten palkintoja:  Taru sormusten herrasta: Kuninkaan paluu (11)
Eniten ehdokkuuksia:  Taru sormusten herrasta: Kuninkaan paluu (11)
 ← 2003  Oscar-gaala  2005 →
Oscar-gaala 2004 oli 76. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 2003 parhaille elokuville. Gaala pidettiin 29. helmikuuta 2004 Kodak-teatterissa Hollywoodissa. Palkintotilaisuuden juontajana toimi koomikko Billy Crystal.
Taru sormusten herrasta: Kuninkaan paluu oli ehdolla yhdessätoista eri kategoriassa ja voitti niissä kaikissa. Näin siitä tuli Titanicin ja Ben-Hurin ohella eniten Oscareita voittanut elokuva.
Useamman ehdokkuuden saaneet elokuvat

| 0 | 1 | 2 |
| --- | --- | --- |
|  Yksitoista Taru sormusten herrasta: Kuninkaan paluu Kymmenen Master and Commander: Maailman laidalla Seitsemän Päämääränä Cold Mountain  Seabiscuit – amerikkalainen legenda Kuusi Menneisyyden ote  |  Viisi Pirates of the Caribbean: Mustan helmen kirous Neljä Nemoa etsimässä  Lost in Translation  Jumalan kaupunki  Viimeinen samurai  |  Kolme Hiekan ja sumun talo  In America  Tyttö ja helmikorvakoru Kaksi Barbaarien invaasio  Bellevillen kolmoset  21 grammaa  |
Erikoispalkinnot > Oscar-kunniapalkinto

Blake Edwards
Paikkatieto

Paikkatiedon kerroksia samalta alueelta
Paikkatieto on tietoa, johon liittyy maantieteellinen sijainti. Se on tietoa kohteista, joiden paikka Maan suhteen (s.o. sijainti Maan pinnalla tai sen välittömässä läheisyydessä) tunnetaan. Paikkatieto on paikannettua kohdetta tai ilmiötä kuvaava sijaintitiedon ja ominaisuustiedon looginen tietokokonaisuus. Paikkatiedon visuaalinen esitys on kartta, mutta se voi olla myös esimerkiksi tilastotietoa tai ihmisen mielessään luomia käsityksiä paikoista.
Paikkatieto voi olla paikantavaa, kuten koordinaatit tai osoite, luokittelevaa, kuten retkikarttaan merkityt leirintäalue, vesipiste tai tulentekopaikka, kuvailevaa, kuten rakennuksen väri tai määrällistä, kuten vuorenhuipun korkeus merenpinnasta. Paikkatieto esitetään joko vektorimuodossa pisteinä, viivoina ja polygoneina tai rasterimuodossa eli pikseleinä kartalla. Sitä voidaan käsitellä tietoteknisesti erillisillä paikkatietojärjestelmillä.
Paikkatiedon luonne > Inhimillinen paikkatieto

Inhimillinen tieto tarkoittaa ihmisen tietoa, joka perustuu hänen omiin havaintoihinsa ja kokemukseensa. Inhimillinen paikkatieto on sitä tietoa, jonka varassa osaamme kulkea meille tutuissa maisemissa tai esimerkiksi kykenemme keskustelemaan niistä. Erityisen mielenkiintoinen esimerkki kokemuksellisesta paikkatiedosta on Australian aboriginaalien uniaikaan liittyvät reittikuvaukset.
Paikkatieto käytännössä

Paikkatietoja käsitellään nykyisin tietokoneitse. Paikkatieto tosin saattaa syntyä tietokoneen ulkopuolella esimerkiksi käsin tehtyinä muistiinpanoina tai sitten se on olemassa esimerkiksi vain vanhoina paperikarttoina. Paikkatiedot ovat usein isoja tietoaineistoja, joita tuottavat kyseiseen paikkatietoon erikoistuneet tuottajat ja jotka on tallennettu tietyissä paikkatietoformaateissa tai tietokantoihin.
Teknisesti paikkatieto on joko ns. rasterimuotoista tai ns. vektorimuotoista. Rasterimuotoinen paikkatieto on säännöllisen hilan muotoon tallennettua tietoa. Sijaintitieto on hilassa joko hilan solujen alue tai hilan jokin piste (yleensä keskipiste tai vasen ylänurkka). Ominaisuustieto on hilassa tallennettu lukuarvona ja lukuarvo voi olla suoraan ko. tieto (esimerkiksi lämpötila) tai sitten se voi olla kokonaisluku, joka viittaa varsinaiseen ominaisuustietoon (esimerkiksi numero 12 voisi tarkoittaa lehtimetsää). Vektorimuotoinen paikkatieto on geometriatietoa ja geometrioihin liittyvää ominaisuustietoa. Geometria on yleensä piste, murtoviiva, polygoni tai joukko niitä. Vektorimuotoinen paikkatieto perustuu yleensä pisteisiin ja niiden välisiin suoriin. Käyriä viivoja ei käytetä siinä määrin kuin esimerkiksi CAD-tekniikassa.
Paikkatietoa käytetään yleensä paikkatietojärjestelmien avulla.
Paikkatiedon tuottajia

Suomessa merkittäviä paikkatiedon tuottajia ovat Maanmittauslaitos, kunnat, Tilastokeskus, Suomen ympäristökeskus ja muut ympäristöviranomaiset. Maailmanlaajuisesti erityisen merkittäviä paikkatiedon tuottajia ovat avaruusjärjestöt (kaukokartoitusaineistot) ja esimerkiksi ilmakuvausten tekijät.
Paikkatiedon soveltaminen

Paikkatietoa hyödyntävät niin valtio ja sen laitokset, tutkimuskeskukset, kunnat, yritykset kuin yksityishenkilöt. Paikkatiedon soveltamismahdollisuudet ovat mittavat: paikkatiedon avulla voidaan esimerkiksi etsiä turvallisin ja nopein laiva- tai lentoreitti, suunnitella rakentamista, maankäyttöä ja kaavoitusta, etsiä älypuhelimella lyhin autoreitti tai lähin bussipysäkki, suunnitella mielenkiintoinen vaellusreitti, optimoida palveluita etsimällä paras sijoituspaikka kaupalle, postille tai paloasemalle, etsiä strategisesti paras paikka lentotukikohdalle tai seurata ja tutkia ympäristön tilaa ja suunnitella sen suojelua. Tärkeimpiä työvälineitä paikkatiedon soveltamisessa ovat kaukokartoitus, GIS ja satelliittipaikannus, kuten GPS.
Ympäristönsuojelussa voidaan esimerkiksi tutkia vesien ja ilman laatua ja suunnitella niiden suojelua, esimerkiksi yhdyskuntasuunnittelun, peltojen sijoittelun, metsähakkuiden tai liikenteen mitoittamisessa. Paikkatiedon avulla voidaan tutkia ilmastonmuutosta ja muita ympäristöongelmia ja -uhkia, esimerkiksi jäätiköiden sulamista, metsäpaloja ja - hakkuita ja myrskytuhoja. Lisäksi voidaan kartoittaa uhanalaisten lajien levinneisyyttä, tutkia esimerkiksi saimaannorppien ja susien reviirejä ja luoda suojelualueita ja rajoittaa metsästystä.
Yhdyskuntasuunnittelussa voidaan tutkia esimerkiksi maanjäristysten ja tulvien alueellista ilmentymistä ja suunnitella rakentamista ja vältää asutuksen ja toimintojen sijoittamista kyseisille alueille. Voidaan myös esimerkiksi tutkia, mihin kannattaa sijoittaa kirjasto, jotta se olisi mahdollisimman monen ihmisen saavutettavissa helposti tai pohtia minne uusi asuinalue tai tuulivoimapuisto on järkevintä sijoittaa.
Aiheesta muualla

PaikkaOppi - Paikkatiedon avoin oppimisympäristö
Maanmittauslaitos - Karttapaikka
Suomen Standardisoimisliitto SFS (Arkistoitu – Internet Archive)
Kaukokartoituksella luotu video Grönlannin jäätiköiden sulamisesta
Gonzalo Jara

Gonzalo Jara (vasemmalla) vastaan Dani Alves.
| Mitalit> Maa:   Chile.Miesten jalkapallo.Copa América  | Mitalit> Maa:   Chile.Miesten jalkapallo.Copa América  | Mitalit> Maa:   Chile.Miesten jalkapallo.Copa América  | Maa:   Chile> Miesten jalkapallo. |
| --- | --- | --- | --- |
|  Kultaa | Chile 2015 |  |  |
|  Kultaa | Yhdysvallat 2016 |  |  |
Gonzalo Jara (s. 29. elokuuta 1985) on chileläinen jalkapallopuolustaja. Eteläamerikkalaisten seurojen lisäksi hän on edustanut Englannissa West Bromwichia, Brightonia ja Nottinghamia sekä Saksassa Mainzia.
Chilen maajoukkueessa Jara on pelannut 110 maaottelua ja tehnyt niissä kolme maalia. Ensimmäisen maaottelunsa hän pelasi huhtikuussa 2006. Hän pelasi MM-kilpailuissa vuosina 2010 ja 2014 sekä Copa Américassa vuosina 2007, 2011, 2015 ja 2016.
Jara aiheutti maailmanlaajuista huomiota saaneen skandaalin vuoden 2015 Copa Américan puolivälieräottelussa työnnettyään ensin sormensa Uruguayn tähtihyökkääjän Edinson Cavanin ahteriin ja heittäydyttyään sen jälkeen teatraalisesti kasvojaan pidellen maahan Cavanin läpsäistyä kevyesti takaisin. Tilanteesta tuomittiin Cavanille ulosajo ja Chile voitti ottelun edeten jatkoon.
Aiheesta muualla

Kuvia tai muita tiedostoja aiheesta Gonzalo Jara Wikimedia Commonsissa
Chilen joukkue – Jalkapallon MM-kilpailut 2010
1 Bravo |
2 Fuentes |
3 Ponce |
4 Isla |
5 Contreras |
6 Carmona |
7 Sánchez |
8 Vidal |
9 Suazo |
10 Valdivia |
11 González |
12 Pinto |
13 Estrada |
14 Fernández |
15 Beausejour |
16 Orellana |
17 Medel |
18 Jara |
19 Fierro |
20 Millar |
21 Tello |
22 Paredes  |
23 Marín |
Valmentaja Bielsa
Chilen joukkue – Jalkapallon MM-kilpailut 2014
1 Bravo |
2 Mena |
3 Albornoz |
4 Isla |
5 Silva |
6 Carmona |
7 Sánchez |
8 Vidal |
9 Pinilla |
10 Valdivia |
11 Vargas |
12 Toselli |
13 Rojas |
14 Orellana |
15 Beausejour |
16 Gutiérrez |
17 Medel |
18 Jara |
19 Fuenzalida |
20 Aránguiz |
21 Díaz |
22 Paredes  |
23 Herrera |
Valmentaja Sampaoli
Chilen joukkue – Copa América 2015
1 Bravo |
2 Mena |
3 Albornoz |
4 Isla |
5 Silva |
6 Fuenzalida |
7 Sánchez |
8 Vidal |
9 Pinilla |
10 Valdivia |
11 Vargas |
12 Garcés |
13 Rojas |
14 Fernández |
15 Beausejour |
16 Pizarro |
17 Medel |
18 Jara |
19 Gutiérrez |
20 Aránguiz |
21 Díaz |
22 Henríquez |
23 Herrera |
Valmentaja Sampaoli
Chilen joukkue – Copa América Centenario
1 Bravo |
2 Mena |
3 Roco |
4 Isla |
5 Silva |
6 Fuenzalida |
7 Sánchez |
8 Vidal |
9 Pinilla |
10 Hernández |
11 Vargas |
12 Toselli |
13 Pulgar |
14 González |
15 Beausejour |
16 Castillo |
17 Medel |
18 Jara |
19 Orellana |
20 Aránguiz |
21 Díaz |
22 Puch |
23 Herrera |
Valmentaja Pizzi
Doris (nimi)

| Doris |
| --- | --- |
Nimipäivä:   
– suomenkielinen:  –
– ruotsinkielinen:  15. tammikuuta
– ortodoksinen:  –
Muunnelmia:  Dooris
Vastineita eri kielissä:  –
Nimen alkuperä:  kreikkalainen
Infobox OKNimi-testi OK: 
Doris on kansainvälinen naisen etunimi. Suomessa nimi Doris on vuoden 2019 loppuun mennessä annettu 2 266:lle ja Dooris alle 35 henkilölle. Suomen ruotsinkielisen almanakan mukaan Doris viettää nimipäiväänsä 15. tammikuuta. Nimelle on eri selityksiä. Se voi olla joko kreikan "doorilainen nainen" tai Dorotea-nimen lyhentymä. Kreikan mytologiassa Doris on merenneidon nimi.
Tunnettuja Doriksia

Doris Betts (1932–2012), yhdysvaltalainen kirjailija
Doris Björkskog (s. 1929), suomenruotsalainen kirjailija
Doris Day (1922–2019), yhdysvaltalainen näyttelijä ja laulaja
Doris Dragović (s. 1961), kroatialainen poplaulaja
Doris Duke (1912–1993), yhdysvaltalainen perijätär ja hyväntekeväisyyden harjoittaja
Doris Dörrie (s. 1955), saksalainen elokuvaohjaaja ja -käsikirjoittaja
Doris Grau (1924–1995), yhdysvaltalainen näyttelijä ja ääninäyttelijä
Doris Hart (1925–2015), yhdysvaltalainen tennispelaaja
Doris Hedberg (s. 1936), ruotsalainen telinevoimistelija
Doris Hovimaa (1918–1948), suomalainen oopperalaulaja
Doris Humphrey (1895–1958), yhdysvaltalainen tanssija ja koreografi
Doris Kareva (s. 1958), virolainen runoilija
Doris Kohardt (s. 1950), saksalainen uimari
Doris Laine (1931–2018), suomalainen balettitanssija ja Suomen kansallisbaletin johtaja
Doris Lessing (1919–2013), brittiläinen kirjailija, Nobelin kirjallisuuspalkinnon saaja
Doris Leuthard (s. 1963), sveitsiläinen poliitikko
Doris Löve (1918–2000), ruotsalainen kasvitieteilijä
Doris Maletzki (s. 1952), saksalainen pikajuoksija
Doris Matsui (s. 1944), yhdysvaltalainen poliitikko
Doris McCarthy (1910–2010), kanadalainen taidemaalari
Doris Miller (1919–1943), yhdysvaltalainen laivaston sotilas
Doris Müller (1935–2013), saksalainen kiekonheittäjä
Doris Neuner (s. 1971), itävaltalainen ohjaskelkkailija
Doris Pettersson (1926–2005), suomalainen arkkitehti
Doris Ramseier (s. 1939), sveitsiläinen kouluratsastaja
Doris Roberts (1925–2016), yhdysvaltalainen näyttelijä
Doris von Schönthan (1905–1961), saksalainen malli, journalisti, valokuvaaja ja Ranskan vastarintaliikkeen jäsen
Doris Singleton (1919–2012), yhdysvaltalainen näyttelijä
Doris Stokes (1920–1987), brittiläinen meedio
Doris Eaton Travis (1904–2010), yhdysvaltalainen näyttelijä
Doris Younane (s. 1963), australialainen näyttelijä
Kuvitteellisia Doriksia

Ruokalan emäntä Doris, Simpsonien hahmo
Doris, merenneito kreikkalaisessa mytologiassa
Doris, J. Karjalaisen laulussa
Doris muissa yhteyksissä

48 Doris, asteroidi
Doris, Jyväshyvän keksimerkki
Doris, Kalevala Korun tuotesarja
Ravintolan nimi ainakin Tampereella ja Rovaniemellä
Doorisliner, Yölinnun keikkabussi
Aiheesta muualla

Kuvia tai muita tiedostoja aiheesta Doris (nimi) Wikimedia Commonsissa
Rotaract

Rotaract alkoi alun perin Rotary International -nuoriso-ohjelmana vuonna 1968 Charlotte North Rotary Clubilla Charlottessa, Pohjois-Carolinassa Yhdysvalloissa. Siitä on kasvanut merkittävä organisaatio, johon kuuluu yli 11 000 klubia ympäri maailmaa ja noin 250 000 jäsentä yli 180 maassa. Suomessa on 11 rotaract-klubia, pääasiassa yliopistokaupungeissa. Se on nuorten yli 18-vuotiaiden miesten ja naisten palvelu-, johtajuus-, ammatillinen ja yhteisöpalveluorganisaatio.
Tavoitteet

Rotaract keskittyy nuorten aikuisten kehittämiseen johtajina yhteisöissään ja työpaikoillaan. Klubit ympäri maailmaa osallistuvat myös kansainvälisiin palveluprojekteihin maailmanlaajuisesti pyrkien tuomaan rauhaa ja kansainvälistä ymmärrystä maailmaan.
Rotaract tarkoittaa ”Rotary in Action”, vaikka nimi on alun perin peräisin Rotary Internationalin vuonna 1962 luomasta lukiotason ohjelmasta ”Rotary” ja ”Interact” (International + Action).
Toiminta

Suurin osa Rotaract-aktiviteeteista tapahtuu klubitasolla. Rotaract-klubit pitävät henkilökohtaisia tai käytännössä, yleensä kahden viikon välein, virallisia kokouksia, joihin kuuluu puhujia, erikoisretkiä, sosiaalista toimintaa, keskusteluja tai vierailuja muihin klubeihin. Klubin jäsenet kokoontuvat määrättyinä päivinä palveluprojektityöhön, sosiaalisiin tapahtumiin tai ammatillisen / johtajuuden kehittämistyöpajoihin.
Saadakseen jäsenyyden mahdollisten jäsenten on oltava vähintään 18-vuotiaita, osoitettava sitoutuneensa Rotaractiin ja osoitettava, että heillä on hyvä maine yhteisössä.
Palveluihin kuuluvat klubipalvelu, yhteisöpalvelu, kansainvälinen palvelu ja ammatillinen kehitys. Rotaract Klubi toteuttaa useita projekteja jäsentensä kokonaiskehitykseen.
Vuonna 2019 Rotaract muuttui Rotary Internationalin ohjelmasta Rotary Internationalin jäsenyystyypiksi, mikä nosti sen aseman vastaavaksi Rotary-klubien kanssa. 1. heinäkuuta 2020 lähtien Rotaract-klubit voivat olla itsenäisiä klubeja tai Rotaract-klubit voivat sponsoroida niitä.
Aiheesta muualla

Etutsivu Rotaract Finland. Arkistoitu 7.3.2021. Viitattu 14.3.2021. (englanniksi)
Search: Rotaract Rotary International. Viitattu 14.3.2021. (englanniksi)
Ruumiinontelo

Ruumiinontelo on eräillä selkärangattomilla endodermin (sisäkerroksen) ja mesodermin (keskikerroksen) välissä oleva tila, useimmilla kaksikylkisillä mesodermin verhoama ontelo (niin sanottu oikea eli sekundaarinen ruumiinontelo eli coeloma), jossa sisäelimet sijaitsevat. Ruumiinontelottomia pääjaksoja ovat laakamadot, limamadot ja kampaleukamadot.
Ruumiinontelollisia ovat muut kaksikylkiset. Valeruumiinontelollisilla (Pseudocoelomata), joita ovat lieriömadot, on niin sanottu valeruumiinontelo suolen ja ruumiinseinämän välissä. Ruuminontelon syntytavalla on suuri merkitys taksonomiassa.
Gridlock’d

| Gridlock'd |
| --- | --- |

Ohjaaja:  Vondie Curtis-Hall
Käsikirjoittaja:  Vondie Curtis-Hall
Tuottaja:   Damian Jones  Michael Bennett 
Säveltäjä:  Stewart Copeland
Kuvaaja:  Bill Pope
Leikkaaja:  Christopher Koefoed
Pääosat:   Tupac Shakur  Tim Roth  Thandie Newton 
Valmistustiedot
Valmistusmaa:  Yhdysvallat
Tuotantoyhtiö:   Interscope Communications  Polygram Filmed Entertainment 
Levittäjä:  Gramercy Pictures Netflix
Ensi-ilta:   Yhdysvallat 29. tammikuuta 1997  Suomi 10. lokakuuta 1997 
Kesto:  91 minuuttia
Alkuperäiskieli:  englanti
Budjetti:  5 000 000 dollaria
Tuotto:  5 571 205 dollaria
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Gridlock’d on vuonna 1997 ensi-iltansa saanut yhdysvaltalainen komediallinen rikosdraamaelokuva, jonka on ohjannut Vondie Curtis-Hall. Elokuvan pääosissa esiintyvät Tupac Shakur, Tim Roth ja Thandie Newton.
Gridlock’d on Vondie Curtis-Hallin esikoisohjaus. Ohjaaja myös näyttelee pienessä sivuosassa. Elokuva tuotti avausviikollaan vain 2 678 372 dollaria ja ylti lopulta vain hieman yli 5,5 miljoonan dollarin kokonaistuottoihin. Elokuva omistettiin rap-tähti Tupac Shakurille, joka murhattiin vain neljä kuukautta ennen elokuvan julkistamista.